A NETFLIX SAJÁT GYÁRTÁSÚ SOROZATA
- Vigyázz! - Emeld lábbal!
- Azzal emelem. - Emeld a karjaiddal is!
- Jól van a professzor? - Semmi látnivaló!
A büszkeségtől ájult el. Mert olyan tehetségesek vagytok.
Lehet, hogy a szégyentől ájult el?
- Mert a gyerekek nem tehetségesek. - Mi történt?
Épp letette a telefont.
Volt pár konstruktív megjegyzésem a darab kapcsán.
Próbáltam fokozatosan adagolni, ezért először dicsértem, de elájult!
Ebből is látni, hogy sose tudhatod, mennyi időtök van még együtt,
ezért mindig a rosszal kell kezdeni.
- BoJack! Gáz volt az előadásod. - Rájöttek és...
- Ez nem igaz. - Mi nem igaz?
Muszáj... Levegőt!
Mert ő a mi drága rendezőnk...
Nem tudhatják meg. Nem is csináltam semmit.
- Ez... - Nyugi!
Mondd el, mi történt!
Jól van, elmondom, de nem beszélhettek senkivel.
Újságírókkal.
BoJack, semmi baj. Senki nem fog beszélni...
Újságírókkal? Akik a jó barátomról, BoJack Horsemanről érdeklődnek?
Örömmel mesélek!
GYILKOS BOJACK
MEGNYITÓ
ÚJ VEZETÉS MENŐ BETŰTÍPUSSAL
Baxter, folyvást bátorító vőlegényem!
Örömmel jelentem, visszatértünk új-mexikói száműzetésünkből.
Maxszel spórolásból osztoztunk a kvártélyon,
egyszer tusoltunk is együtt, amikor a bojler bedöglött,
és nem volt meleg víz. De a kellemetlenségek dacára
tényfeltárásunk virágzó volt, mint egy tavaszi rét,
és hamarosan elvarrjuk a szálakat.
Szóval BoJack eladta az éttermet Joey Pogónak és nekem,
és Ubival, a jegyesemmel újranyitottuk tematikus étkezdeként.
És mi a téma?
Ubi apró tányérokat akart, Joey forgó tálalókat,
én pedig azt akartam, hogy az én arcom legyen az étlap elején.
Úgyhogy összegyúrtuk!
- Mit képzel! - Vacsorázunk!
A tökéletes kompromisszum.
Mindenki elérte a célját, nem volt kompromisszum.
- És miért hívják Elefinónak? - Ele-fáj-no.
Képzelje, nekem hogy fájna!
Tudom, a sztori elhúzódott, de ha meglesz a kapocs Bo-ló és Sarah Lynn közt,
bebizonyítjuk, hogy az utolsó koporsószeg
nem a kokó, hanem a ló. Ami már szenzáció,
de az igazán fontos a történetben... Már megint lukat beszélek a hasadba.
Hálás vagyok elnyűhetetlen türelmedért. Kérlek, hívj vissza! Paige Sinclair.
- És a hajóval visszamentem L.A.-be. - Ennyi? Mi ebben a sztori?
Nem csináltál semmi törvénytelent, se törvényeset, semmit!
Az eset mégis máig kísért...
- Nem a törvény a kérdés. - Diane-nek igaza van. Necces a sztori.
Necces a BoJack bácsi? Jaj, de necces!
Ló professzor úr, ki tetszik jönni?
Nem megyünk a premierpartira, ha rendíthetetlen tanárunk nem jön velünk!
Mi lenne, ha itt buliznátok, ő meg csatlakozik, amint tud?
Adok pénzt. Vegyetek premierpartis holmikat.
Ez életem legjobb estéje!
Oké, igazad van. Necces voltam.
De ebben nincs sztori, nem?
- Hacsak nem Új-Mexikó a sztori. - Mi?
Csak mondom. Ezt így önmagában senki sem hozná le.
Egy nagyobb sztorin dolgoznak. Mit csináltál már megint?
Nem csináltam semmit.
Amióta kijöttem a rehabról, mintapolgár vagyok.
De a rehab előtt...
Nem! A régi dolgaimat nem hozhatják fel. Új ember lettem.
- Bármi lehet. - Több dolog együtt is.
Kombótámadás?
Vegyünk egy levegőt, kezdjünk gondolkodni.
- Todd, fülvédőket. - Igenis!
BoJack, mondj el minden szörnyűséget, amit valaha tettél!
Ez hosszú este lesz.
Mit is mondhatnék BoJackről? Semmi rosszat.
Ez egy rövid este lesz.
- Nos... Foglaljon helyet, Miss Sinclair. - Köszönöm, Mr. Banks.
Köszönöm, Mr. Mogyoróvaj, hogy válaszol a kérdéseinkre.
Fél óra alatt lezavarjuk, max.
- Igen? - Nem, nem te Max.
- Akkor ki Max? - Nem Max.
- Mr. Mogyoróvajjal beszélek. - Nem, Maxszel. Én vagyok Mr. Mogyoróvaj.
Mr. Mogyoróvajjal beszélek.
- Örülök, hogy egyetértünk. - Tessék?
Mr. Mogyoróvaj, gáz van a konyhában.
Egy kis mosidifi.
- Felmondtak a mosogatók? - Az apró tányérok miatt.
A nagyobb tányérokra több minden férne, így kevesebb kellene.
A kis tányérok lényege,
hogy személyes vacsoraélményt nyújtsanak,
de a forgó tálalóid miatt
körbe-körbe mennek a tányérok, és senki nem emlékszik, mit rendelt!
Erre jövök én, és kirakom a fejemet az étlapra.
- Mi? Az senkit se érdekel. - Ja, nem a képpel van a baj.
Jól van. JoPo, menj és állj neki a mosogatni!
Vettem az adást, tesó!
Ubi, folytasd a felszolgálást! Maguktól nem forognak azok a tálalók.
Persze. De... tudnánk beszélni?
- Meddig kell még a sráccal dolgoznom? - Azt hittem, imádod Joey Pogót.
A zenéjét igen.
Ő a második kedvenc előadóm
a Lo-Fi Chill-Hop ritmusok tanuláshoz/relaxációhoz után.
Én is imádom a Lo-Fi Chill-Hop ritmusok tanuláshoz/relaxációhoz-t!
Én pedig téged.
De Joey Pogo az abszolút ellentéted.
Arrogáns, idegesítően jókedvű és álkedves.
Te magabiztos vagy, üdítően optimista és aranyos, némi karcos öniróniával,
ami bár mások szerint művi, én látom benne az őszinteséget.
A totális ellentéted!
Akkor Pogót el kell engednünk. De mi azért, ugye, nem adjuk fel?
Szólhatok egy srácnak a forgatáson. Az jó, nem?
Nem, sajnálom. Szeretném, hogy működjön a dolog. Megpróbálom. Kettőnkért.
Hogy a végére járjunk, koncentrálni kell. Sarah Lynn utolsó napjai.
Mondtam már, ez nem csak egy lány története.
Másik szemszögből nézve leleplezhetünk egy mintát,
tisztább képet adva egy problémás személyről
egy címoldalas cikkben a Pulitzerhez vezető úton!
Ugyan, ebben a tempóban sose végzünk. Te hajadon maradsz,
én meg életem végéig cívódok veled.
- Szegény! - Elnézést, hol tartottunk?
Sarah Lynnről akartunk feltenni pár kérdést.
- De előtte tekintsünk távolabbra! - Atyám...
- Ön szerint BoJack jó ember? - Egyértelműen, többé-kevésbé.
Többnyire többé vagy többnyire kevésbé?
Szóval Sarah Lynn...
Kíváncsiak vagyunk, hogy észrevett-e a barátján bizonyos mintákat...
Skót? Halszálka? Annak az embernek minden jól áll!
Kár a gőzért. Igaz, hogy Sarah Lynn...?
Mondtam, hogy ne forgasd ilyen gyorsan! Lassan! Lassan...
Én vagyok lassú? Nem mosogatod kellene?
Hé! Most meg hova mész?
Teregesse ki a szennyest, hogy tisztázhassuk.
Ezeknek meg mi baja?
Ez egy személyes ügy. Elmesélem töviről hegyire.
Premierparti! Premierparti!
Premierpartit tartunk!
- Igen! - Még alkoholt se vettek!
- Egy diszkógömböt meg pár palástot? - Szerinted ez az összes botlásod?
- Ez minden, ami eszembe jut. - Nincs köztük nagy sztori.
- Tudjuk, hogy van több is. - Jézusom...
Mi értelme dolgozni magamon és letenni a piát,
ha közben mindig lesznek, akik tönkre akarnak tenni?
- BoJack, nem. - Ez nem fair!
Ha valakinek listáznád minden egyes gikszerét,
- bárki lehet szörny. - Senki sem...
Kik ezek a firkászok? Ők tökéletesek? Róluk is elő tudunk ásni valamit.
Kétlem...
Megmutatjuk a piócáknak, mi lesz, ha valakit a múltja miatt hurcolnak meg,
pedig az illető közben megváltozott!
- Megváltoztál? - Igen, nyilván!
Mert most olyan vagy, mint a régi BoJack.
A megfontolt BoJacket szeretem, aki érzelmekre ható darabokat rendez
a cselekményben tátongó logikai bakugrások ellenére.
Különálló jeleneteket adtak elő! Nem volt cselekmény.
Le kell fektetnem Ruthie-t. Hívjatok fel, ha visszajött az új BoJack.
Egyet sem mosogattál el?
Én és a fizikai munka nem egy jó csapat.
Úgyhogy inkább vettem 500 új tányért.
Miből gondolta Mister, hogy kedvelni foglak?
Ha vele vagyok, befejezzük egymás mondatait.
Te viszont folyton...
Közbevágok, és azt mondom, amit te akartál?
- Igen! Annyira... - Idegesítő?
Köszönöm. Ezt a szót kerestem.
Én sem akarok itt lenni. Joey Pogo legszívesebben pattanna.
Mi lenne, ha azt mondanánk Misternek, hogy van köztünk érzelmi kapocs?
Akkor szexelhetnénk,
és soha többé nem kellene találkoznunk.
- Vagy mondjuk, hogy szexeltünk. - Nem hazudhatok neki a szexről!
Épp ezzel kezdődtek a bonyodalmak.
Amint lefekszenek egymással,
az egészet végre lezárhatjuk. A probléma csak az...
- Hogy szereti. - Ellenkezőleg.
Nem, az ellenkező ellenkezője! Vagyis ugyanott tartunk: szereti őt.
Ezt miből gondolja?
Van írisze, nem? És pupillája, szaruhártyája?
Mondhatni van két szeme. És látóidegei?
Igen.
Akkor nem látja, hogy úgy lohol utána, mint egy kiskutya? Civódnak és flörtölnek.
Miért habarodna bele egy fess ripacsba, mint amilyen Joey Pogo,
ha eljegyezte ez az édes, megbízható, kiszámítható, unalmas,
tökéletesen hozzávaló Mr. Mogyoróvaj?
Köszönöm.
Csak azért tűri a sihedert, mert muszáj. Amúgy végtelenül visszataszítónak találja.
Az egy disznó! Ne vegyem rossz néven. Amúgy nem vettem.
Nem, szereti őt.
Bár sosem ismerné be, még önmagának sem.
- És a fiú? - Álarcot visel, mindig partner a vitában,
de ha csak egyszer hallaná, ahogy a "szeretlek" elhagyja a csacska száját,
a szíve lezuhanna egy liftaknába, majd a torkáig pattanna vissza.
- Igazán? - Igazán.
- Szerintem meg utálják egymást. - Hát... Mindez igen...
- Vissza BoJackhez! - És Sarah Lynnhez.
Ön szerint a BoJackkel való viszonya már-már erkölcstelen volt
a halálát megelőző hetekben?
Nem! Összenőttek, mint két tolvaj. Végül is tolvajok voltak.
Igaz barátként betörtek hozzám és ellopták a ruháimat.
Kérdezzék meg Diane-t! Sose kapta vissza a dzsekijét.
De nem sokra rá talált egy másikat, ami pont úgy nézett ki.
- Elnézést. - Helló! Joseph?
Kérnék egy dobpergést a bejelentéshez!
Hagyjuk.
Joey és köztem fellángoltak az érzelmek.
Hű, ez jó gyors volt... De örülök neki.
Pontosan ezt akartuk.
Bizony! Úgyhogy megyünk szerelmeskedni,
hogy aztán mindenki mehessen a dolgára.
Remek! Ez tök jó.
MÉG TÖBB BOTLÁS
Ma már úgysem fogunk rájönni.
Inkább elmegyek a premierpartira, és megpróbálom...
ISMERETLEN HÍVÓ
Halló?
Igen. Én vagyok az.
Helló, Paige Sinclair a "Hollywoo-i Hírnöktől".
Igen, ismerem BoJack Horsemant.
Melyik éjszakán? Hogy láttam-e BoJacket...
Nézze, szívesen beszélgetnék még önnel, de elvágtam az ujjam
egy bagelguillotine-nal, és orvoshoz kell mennem. Viszhall!
"Bagellotine."
Sarah Lynn az.
Rólad és Sarah Lynnről írnak.
Hát, ez...
Ja.
Hát, majd dumálunk.
Bocs, hogy szemétkedtem veled.
Igazából, mivel Mr. Mogyoróvaj jó haverom,
befeszültem, hogy fura lesz meghúzni a menyasszonyát.
de amint belemerültünk, olyanok voltunk, mint két szív:
meztelenek és védtelenek, kik egymásra leltek lelkük otthonában.
Igen. Ezt most találtad ki?
Nem, az új dalomból van.
"Két meztelen szív (Nyers Kutya Remix)."
- Biztos nagy sláger lesz. - Sok sikert az esküvődhöz!
Talán egyszer engem is megtalál.
Gondolni se tudok a házasságra. Egy médiamunkást se tudok megtartani.
Hogyhogy?
Nem találom azt a valakit, aki érti a brandemet.
Szexi?
Pontosan! Te tökre vágsz engem.
Ha tudsz valakit, aki értene a melóhoz, szólj, oké?
- Szólok. - Oksa. Most indulok a reptérre
a következő extravagáns világturnémra, tök egyedül.
Legalább nem ül mellettem senki, mindig két helyet foglalok.
A hatos kapunál leszek.
Csak azért mondom ki hangosan, nehogy elfelejtsem.
Hatos kapu. A gép 10:38-kor indul.
- Várj, Joey! - Igen?
Visszaadom a kabátodat.
Kösz, Ubi.
Ég veled, Joey Pogo!
Szóval Sarah Lynn. Semmi gond.
- Kordában tartható. - Igen?
De micsodát?
Kirúgtatok a hámból, egy ponton elváltatok, aztán meghalt.
Ez a sztori, nem?
Ha azt akarod, hogy segítsünk, tudnunk kell, mire számítsunk.
Tudjátok, mire gondoltam, amikor a fülembe jutott Sarah Lynn halála?
Szegény BoJack! Így kellett rátalálnia.
Ez az! Szegény BoJack! Ez lesz a narratívánk.
De tovább agyaltam.
Bár ne tettem volna, de az ostoba agyam tovább agyalt.
Herointúladagolásban halt meg.
Nálad volt heroin, "BoJack" márkájú. A kesztyűtartóban tartottad.
Diane...
Nehéz erre gondolni, de folyton ezen tűnődtem. Te adtad neki?
Én...
- Igen. - És aztán?
- Magára hagytad? - Nem.
Egyedül hagytál egy drogfüggőt egy adag heroinnal?
Nem hagytam magára, vele voltam! Vele voltam, amikor meghalt.
- Mármint úgy "vele"? - A planetáriumban.
Elmentem és visszajöttem, mintha akkor találtam volna rá.
Ezt... soha senkinek nem mondtam el.
- Ez nagyon durva. - Erről az újságírók is tudnak?
Nem tudom, hogy tudhatnának. Eltüntettem a nyomaimat.
Hogyan tüntetted el a nyomaidat?
Szia!
- Mi a helyzet? - Év végi díjátadót tartunk,
és arra gondoltunk, menő lenne, ha felolvasná őket.
Egy perc és jövök.
- Ma este ünnepelni akartam. - Még kihámozhatjuk a dolgot.
Belefáradtam a hámozásba.
Ezt az egy estét kérem.
- Ló professzor! - Jól van, nyugalom, nyugalom.
Szóval ezeket olvassam fel? Oké.
A legjobb öregembernek járó díj... Terryé.
- Köszönöm. Köszönöm szépen! - Ülj le, Terry! Ülj le!
Ülj le! Ha elkezdesz beszélni, mind beleőszülünk.
A legjobb rendező díja... Ló professzor.
Ez én lennék.
- Halljuk! Halljuk! - Oké, oké... Köszönöm.
Csak szeretném elmondani, hogy nagyon jó volt veletek tölteni ezt az évet.
Olyasvalakit találtatok bennem, akiről én magam se tudtam.
És ebben a szemeszterben azzá válhattam.
Köszönöm.
És csak... szeretném, ha megbecsülnétek ezt a pillanatot,
ezt a különleges időszakot, mert nagyon gyorsan elrepül.
Kérlek, őrizzétek meg!
Nekem is lenne egy díjam, amit szeretnék átadni.
A legjobb színésznek vagy színésznőnek járó díj...
Úristen, ez egy nyolcszoros döntetlen!
Jól van, emberek, jó bulizást!
Helló! Csak el akartam mondani, mennyire bejön a mini forgó tálaló.
Sose tudtam, mi akad a villámra.
Megint izgalmassá tetted a vacsorázást.
És feltűnt, hogy az arcomat tettem az étlap elejére?
Persze. Ez nálam nem oszt, nem szoroz,
de a mini tányérok remekül működnek a forgó tálalóval.
Minőségi, újfajta vacsoraélményt hoznak létre.
Mint a dim sum, csak fehér kajákkal, így több emberhez jut el.
- Hát, köszi. - Tragikus, nem?
Micsoda?
Folyton Ubi és Pogo jár a fejemben.
Végre ráébredtek, hogy szeretik egymást,
- de Ubi már elígérkezett. - Igen, hozzám.
Ja, persze! Akkor mindenkinél jobban érti.
Valaki sántikál valamiben.
Mr. Mogyoróvaj, a volt felesége gyakran fogyaszt bagelt?
Mi lenne, ha nem ütnék bele az orrukat?
Zsurnalisztákként az a dolgunk, hogy beleüssük.
Nem fogok segédkezni BoJack lejáratásában.
- Ne mondja! - BoJack rendes pasas.
Fogalmuk sincs, hogy lesújtotta Sarah Lynn halála.
Sőt, vele volt a planetáriumban, amikor túladagolta magát.
Ő maga adta neki a heroint!
Igen. Ezt egyszer részegen mesélte,
azzal, hogy: "Ezt még senkinek nem mondtam el."
Mert ennyire szerény! Mi lenne, ha végre leszállnának róla?
Ó, Max, kezd összeállni a kép!
Legszívesebben megcsókolnék valakit, ha lenne kit.
- Figyelj, már mondani akartam... - A sztorit?
Egyre forrósodik. Sistereg, érzed?
Erre tudunk építeni. Több szemszög, több alany, több...
Egek...
Azt hiszem... a sztorink olyan kerek, mint a perec.
Mi?
Rohanok az irodába, hogy papírra vessem.
Felvázolhatnánk egy teljesebb jellemrajzot?
És az új-mexikói lány sem jelzett vissza.
Se a rehabilitációs klinikás kontaktunk.
Nem gondolod, hogy még dolgoznunk kéne rajta?
Inkább férjhez kéne mennem. Végig igazad volt, Banks.
Sarah Lynn a sztori, végig ő volt.
Taxi!
Várj! Paige, én...
- Szeretlek. - Ó, Max, hát persze, hogy szeretsz!
Engem mindenki szeret. Én vagyok Paige Sinclair!
Hogyan tovább? Mit csináljak, ha lehozzák a sztorit?
Kiadsz egy közleményt, hogy mennyire sajnálod a történet egyes elemeit,
egyes elemek viszont szemenszedett hazugságok.
Nem...
Így mindenki úgy veszi majd, hogy bocsánatot kértél a szörnyűségekért,
anélkül, hogy jogilag inkriminálnád magad.
- Ez beválik? - Mindig!
Ez nem igaz. Miért akarod, hogy hazudjon?
Mert ez most jó. Ez a BoJack most rendben van.
Ez így működhet, de könnyen borulhat.
Ugye, nem veszítem el az állásom?
Ennek az egésznek semmi köze Sarah Lynnhez.
- Úgy van. - Nem!
Mindjárt kidobnak egy repülőből, ti meg eközben azon spekuláltok,
hogy visszamásszatok rá. Ez nem fog megtörténni.
Kereshettek egy ejtőernyőt vagy fejest ugorhattok a földre,
de a repülőt felejtsétek el.
Végletekben gondolkozol. Ki tudunk belőle kecmeregni.
- "Tudunk"? - Diane, segíts, kérlek!
Ez az állás a mentőkötelem.
Szerintem válaszd a nehezebb utat, és légy őszinte.
Teljesen őszinte.
Először nagyon rossz lesz,
de nem kell arra várnod egész életedben, hogy mikor üt be ménkű.
Ja...
BoJack, gondolkozz...
Wesleyan Egyetem Dráma Szak.
Paige Sinclair, "Hollywoo-i Hírnök". Mr. Horseman?
- Igen. - Pompás.
Csütörtökön kiadjuk a cikket Sarah Lynn utolsó heteiről.
Esélyt adunk, hogy tisztázza magát. Gondolom tagad, ahogy szokás,
de újságírói kötelességem önt is megkérdezni. Érthető?
Igen.
Ön látta el Sarah Lynnt a nála talált kábítószerrel?
Nem.
Rendben. És használt heroint Sarah Lynn-nel az utolsó hetekben?
Nem.
A halálakor ott volt vele?
Nem.
- Hazudott a rendőrségnek a történtekről? - Nem.
Köszönöm, hogy időt szánt rám.
- Mi lett az őszinteséggel? - Túl gyorsan jött az egész.
- Csütörtököt mondott? - Egy hetünk maradt. Enyhíthetjük a kárt.
Én nem enyhítek semmit.
- Diane, kérlek! - Ebben én nem veszek részt.
Könyvet írok.
Úristen, mindenki itt smárol! Menjetek a koliba!
Van szobátok!
Letudtuk. Ami alatt azt értem, hogy megvolt.
Fantasztikus!
Most már kvittek vagyunk. Minden mehet tovább a régi kerékvágásban.
Akkor tűzzük ki az esküvő napját!
Joey turnéján van egy szabad pozíció, ami óriási lehetőség lenne nekem.
A baj csak az, hogy ma este indulnánk, és jó ideig nem jönnék haza.
Mister, úgy összezavarodtam!
Mintha az agyam egy forgó tálalón lenne, és körbe-körbe forogna.
Tudom, hogy ki kellene várnom a főfogást,
de annyira izgalmas
ez a sok kicsi tányér a világban.
Úgy tűnik, még korai lenne rányomtatni az arcomat
a képletes étlapod elejére.
Mi? Ja, igen. Arról már el is feledkeztem.
Menj el a turnéra. Érezd jól magad.
És megtervezzük az esküvőt, ha visszajöttem?
Persze, Ubi. Ha visszajöttél.
- Jó kompromisszum. - Igen?
Igen. A legjobb.
Mindenki megkapja, amit akar, így senki sem köt kompromisszumot.
Úristen, rohannom kell.
- Szeretlek. - Tudom.
Köszönök mindent.
Hé, szomi kutyi!
- Azt hiszem, vége a partinak. - Igen.
Mire jutottál?
A kapcsolatom Sarah Lynn-nel komplikált volt,
ahogy az gyakran előfordul a drogfüggők közt.
Azonban a történet egyes aspektusai pontatlanok vagy túlzók.
A cikk elindított egy fontos párbeszédet,
és azon leszek, hogy továbbhaladjak a fejlődés útján...
Akármit mondok, hantának fog tűnni.
Hát igen...
Ezen a helyen akartam új életet kezdeni. A rehabon is új életet akartam kezdeni.
De akárhányszor is kezdem újra, mindig ugyanúgy végződik.
Minden széthullik és magamra maradok.
- Én még itt vagyok, BoJack. - Miért?
Passz, én már csak ilyen buggyant vagyok.
És te voltál az első ügyfelem.
Egyszer, amikor részeg voltál, rám mosolyogtál. "Mi van?", kérdeztem.
- Azt felelted: "Légtérfrissítő vagy." - Még most is az vagy.
25 éve szeretlek, és senkit nem szerettem nálad jobban.
Ez a szerelem a fiatalok és az éretlenek kiváltsága.
Többé nem lesz ilyen.
És ha majd elmesélem a lányomnak életem nagy szerelmének sztoriját,
azt akarom, hogy jól végződjön.
Nem lehet, hogy az lesz a happy end, hogy elengedsz?
Miután ennyi mindent túléltünk? Ha már ennyit fektettem beléd?
Meg nem térülő költségek.
Ja, meg nem térülő költség.
A cikket csütörtökön hozzák le.
Ez nem kikerülhető vagy megúszható. Ahogy Diane mondta, szembenézek vele.
- BoJack... - Vállalnom kell a felelősséget.
Ezt akarom.
Hogy elmondhasd a lányodnak, segítettél jól dönteni.
- Holnap felhívlak a tervvel. - Alig várom.
- Biztos vagy benne? - Hát... Nem.
A feliratot fordította: Csémy András